CELEX: 32011R1161
Language: sk
Date: 2011-11-14 00:00:00
Title: Nariadenie Komisie (EÚ) č. 1161/2011 zo 14. novembra 2011 , ktorým sa mení a dopĺňa smernica Európskeho parlamentu a Rady 2002/46/ES, nariadenie Európskeho parlamentu a Rady (ES) č. 1925/2006 a nariadenie Komisie (ES) č. 953/2009, pokiaľ ide o zoznamy minerálnych látok, ktoré možno pridávať do potravín Text s významom pre EHP

15.11.2011   
            
            
               SK
            
            
               Úradný vestník Európskej únie
            
            
               L 296/29
            
         NARIADENIE KOMISIE (EÚ) č. 1161/2011
   zo 14. novembra 2011,
   ktorým sa mení a dopĺňa smernica Európskeho parlamentu a Rady 2002/46/ES, nariadenie Európskeho parlamentu a Rady (ES) č. 1925/2006 a nariadenie Komisie (ES) č. 953/2009, pokiaľ ide o zoznamy minerálnych látok, ktoré možno pridávať do potravín
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2002/46/ES z 10. júna 2002 o aproximácii právnych predpisov členských štátov týkajúcich sa potravinových doplnkov (1), a najmä na jej článok 4 ods. 5,
   so zreteľom na nariadenie Európskeho parlamentu a Rady (ES) č. 1925/2006 z 20. decembra 2006 o pridávaní vitamínov a minerálnych látok a niektorých ďalších látok do potravín (2), a najmä na jeho článok 3 ods. 3,
   so zreteľom na smernicu Európskeho parlamentu a Rady 2009/39/ES zo 6. mája 2009 o potravinách na osobitné výživové účely (3), a najmä na jej článok 4 ods. 3,
   po porade s Európskym úradom pre bezpečnosť potravín (EFSA),
   keďže:
   
               (1)
            
            
               V prílohe II k smernici 2002/46/ES sa ustanovuje zoznam vitamínov a minerálnych látok, ktoré možno používať pri výrobe výživových doplnkov. Nariadením Komisie (ES) č. 1170/2009 (4) sa nahradili prílohy I a II k smernici 2002/46/ES. Zmeny v zozname uvedenom v prílohe II k smernici 2002/46/ES, zmenenej a doplnenej uvedeným nariadením, sa prijímajú v súlade s požiadavkami stanovenými v článku 4 uvedenej smernice a v súlade s postupom uvedeným v jej článku 13 ods. 3
            
         
               (2)
            
            
               V prílohe II k nariadeniu (ES) č. 1925/2006 sa ustanovuje zoznam vitamínov a minerálnych látok, ktoré možno pridávať do potravín.
            
         
               (3)
            
            
               V prílohe k nariadeniu Komisie (ES) č. 953/2009 (5) sa ustanovuje zoznam látok, ktoré sa na osobitné výživové účely môžu pridávať do potravín..
            
         
               (4)
            
            
               EFSA vyhodnotil nové minerálne látky na účely použitia v potravinách. Látky, v prípade ktorých EFSA vydal priaznivé stanovisko, by sa mali doplniť do zoznamov v uvedených právnych predpisoch.
            
         
               (5)
            
            
               So zainteresovanými stranami sa konzultovalo prostredníctvom Poradnej skupiny pre potravinový reťazec a zdravie zvierat a rastlín a predložené pripomienky sa vzali do úvahy.
            
         
               (6)
            
            
               Smernica 2002/46/ES, nariadenie (ES) č. 1925/2006 a nariadenie (ES) č. 953/2009 by sa preto mali zodpovedajúcim spôsobom zmeniť a doplniť.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat a Európsky parlament ani Rada proti nim nevzniesli námietku,
            
         PRIJALA TOTO NARIADENIE:
   Článok 1
   Časť B prílohy II k smernici 2002/46/ES sa mení a dopĺňa takto:
   
               a)
            
            
               za položku „fosforečnan železnatý“ sa vkladajú tieto položky:
               „fosforečnan železnato-amónny
               železito sodná soľ kyseliny EDTA“
            
         
               b)
            
            
               za položku „sodné soli kyseliny ortofosforečnej“ sa vkladajú tieto položky:
               „síran sodný
               síran draselný“.
            
         Článok 2
   Časť 2 prílohy II k nariadeniu (ES) č. 1925/2006 sa mení a dopĺňa takto:
   
               a)
            
            
               za položku „síran železnatý“ sa vkladajú tieto položky:
               „fosforečnan železnato-amónny
               železito sodná soľ kyseliny EDTA“
            
         
               b)
            
            
               za položku „síran chromitý a jeho hexahydrát“ sa vkladajú tieto položky:
               „pikolinát chromitý“.
            
         Článok 3
   Kategória 2 (Minerálne látky) prílohy k nariadeniu (ES) č. 953/2009 sa mení a dopĺňa takto:
   
               a)
            
            
               za položku „síran železnatý“ sa vkladajú tieto položky:
               
                           „fosforečnan železnato-amónny
                        
                        
                           x
                        
                        
                            
                        
                     
                           železito sodná soľ kyseliny EDTA
                        
                        
                           x“
                        
                        
                            
                        
                     
         
               b)
            
            
               za položku „síran chromitý a jeho hexahydrát“ sa vkladajú tieto položky:
               
                           „pikolinát chromitý
                        
                        
                           x“
                        
                        
                            
                        
                     
         Článok 4
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. novembra 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. ES L 183, 12.7.2002, s. 51.
   
      (2)  Ú. v. EÚ L 404, 30.12.2006, s. 26.
   
      (3)  Ú. v. EÚ L 124, 20.5.2009, s. 21.
   
      (4)  Ú. v. EÚ L 314, 1.12.2009, s. 36.
   
      (5)  Ú. v. EÚ L 269, 14.10.2009, s. 9.